রাতের কলকাতায় চলল গুলি, জখম ২

কলকাতা : প্রোমোটিং নিয়ে বচসার শুরু, যার জেরে বৃহস্পতিবার রাতে বাঁশদ্রোণী এলাকায় চলল গুলি। জখম ২। এই ঘটনায় এখনও কাউকে গ্রেফতার করেনি পুলিশ।

আরও পড়ুন : স্বামীর ফোন বন্ধ কেন? বেহালার জোড়া খুনে রহস্যের জট খোলার চেষ্টা করল কলকাতা টিভি ডিজিটাল

স্থানীয় সূত্রে পাওয়া খবর অনুযায়ী, ৪ মাস আগে প্রোমোটিং নিয়ে ২ দলের মধ্যে বচসার সূত্রপাত হয়। এই বচসার জেরে বৃহস্পতিবার রাতে শুভ ঘোষ এবং বাবু নামে দুই ব্যক্তি তাদের দল নিয়ে বাঁশদ্রোণীর সোনালী পার্কার কাছে ঝামেলা শুরু করে। তারপর ১০টা ৫০ মিনিট নাগাদ গুলি চালানোর ঘটনা ঘটে। এই ঘটনায় জখম হন অভিষেক মুখোপাধ্যায় নামে এক ব্যক্তি। ওই দলে থাকা আবেক নামে আরও একজন জখম হন। তাঁদের দু’জনকেই এসএসকেএম হাসপাতালে ভর্তি করা হয়েছে। জখম ব্যক্তিদের মধ্যে একজনের হাতে গুলি লেগেছে বলে জানা গেছে। পুলিশ এই ঘটনার তদন্ত শুরু করেছে।